**Ciril Kosmač: GOSENICA**

To je ena od najbolj znanih novel Cirila Kosmača. Nosi **avtobiografske značilnosti**, saj v njej pisatelj pripoveduje o **dogodkih iz lastnega življenja** v rimski ječi Regina Coeli, kjer je bil zaradi političnih razlogov zaprt v času fašizma.

**NOVELA** je posebna vrsta **krajše prozne pripovedi** s **snovjo iz stvarnega življenja**. Zgrajena je okoli **enega osrednjega dogodka**, v njej nastopa **manjše število oseb**, razplet dogajanja pa je presenetljiv in učinkovit. Pogosto v njej **pomembno vlogo igra kak predmet**, tu je to kostanjeva mladika, ki jo obžira gosenica.

V tej noveli več podob, motivov preraste v **SIMBOL**. Postanejo namreč znamenje, podoba, ki kaže na višji smisel, globlji pomen (npr. mladika kostanja – ogrožen narod, ki preživi; bel konj – svoboda …).